cyanic-selkie/wikianc huggingface dataset:
(5352) Ֆուջիտա
Միջին հեռավորությունը Արեգակից կազմում է 2,387682 ա. մ., առավելագույնը մոտենում է 2,0027 ա. մ. հեռավորության վրա և հեռանում 2,7727 ա. մ. ։ Արեգակի շուրջ մեկ ամբողջական պտույտ է կատարում 1347,61 երկրային օրվա ընթացքում, իր ուղեծրով շարժվելով միջինում 0,26714 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,28° անկյուն։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Յոշիո Կուշիդայի կողմից հայտնաբերված աստերոիդներ Կատեգորիա:Օսամու Մուրամացուի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Պրոստ AP01
Բոլիդ Պրոստ AP01 (Prost AP01), ի նախագծած մրցարշավային ավտոմեքենան է։ Ստեղծված է Ֆորմուլա 1 դասի աշխարհի չեմպիոնատների մրցավազքերին մասնակցելու համար։ Նախագծվել և ստեղծվել է 1998 թվականի մրցարշավին մասնակցելու համար ։
Ալեխանդրո Գոնսալես Ինյարիտու
Ալեխանդրո Գոնսալես Ինյառիտու (Alejandro González Iñárritu, ), Մեքսիկացի կինոռեժիսոր, բազմաթիվ կինոմրցանակների դափնեկիր, այդ թվում նաև Օսկար-ի 3 մրցանակ «Բըրդմեն» ֆիլմի համար։
Կենսագրություն
Ալեխանդրո Գ․ Ինյառիտուն ծնվել է Մեխիկոյում 1963 թվականի օգոստոսի 16-ին։ 1984 թվականից սկսել է իր դոջեյի կարիերան մեքսիկական շատ հայտնի WFM ռոք-ռադիոկայանում, որտեղ էլ հետո հանդես է եկել որպես երաժշտական հաղորդումների պրոդյուսեր։ 1987 թվականին Ալեխանդրոն գլխավորեց Magia Gigital հեռուստաշոուն։ 1988 թվականից մինչև 1990 թվականները զբաղվեց 6 լիամետրաժ գեղարվեստական ֆիլմերի պրոդյուսինգով։ 1990 թվականին Ինյառիտուն նշանակվեց որպես գեղարվեստական ղեկավար մեքսիկական խոշորագույն հեռուստաընկերությունում՝ Televisa-ում։ 1991 թվականին հիմնադրեց Zeta Film պրոդյուսերական ընկերությունը։ Նույն ժամանակահատվածում նա ուսումնասիրում էր ռեժիսորական արվեստն ու նկարահանում գովազդային հոլովակներ։
1995 թ․-ին Ինյառիտուն ստեղծեց իր առաջին միջնամետրաժ հեռուստաֆիլմը՝ «Detrás del Dinero»-ն, Միգել Բոսեյի մասնակցությամբ։
Ալեխանդրոյի լիամետրաժ դեբյուտը եղավ 2000 թվականին։ Դա Գիլյերմո Արրիագայի սցենարով նկարահանված «Amores Perros» (Քած սեր) ֆիլմն է, որն Ինյառիտուին բերեց բազմաթիվ հեղինակավոր մրցանակներ, այդ թվում նաև Օսկարի նոմինացիա, որպես լավագույն օտարալեզու ֆիլմ, և, իհարկե, միջազգային ճանաչում և փառք։
2006 թվականին Ինյառիտուն նկարահանում է իր Բաբելոն դրաման՝ Բրեդ Փիթի և Քեյթ Բլանշետի մասնակցությամբ։ Ֆիլմը արժանանում է «Ոսկե Գլոբուսի», որպես լավագույն դրամատիկ ֆիլմ և Ինյառիտույին բերում «Օսկար»-ի առաջին նոմինացիան, որպես լավագույն ռեժիսոր։
Արտաքին հղումներ
Կատեգորիա:Մեքսիկացի ռեժիսորներ Կատեգորիա:Օսկարակիրներ Կատեգորիա:«Սեզար» մրցանակի դափնեկիրներ Կատեգորիա:«Ոսկե գլոբուս» մրցանակի դափնեկիրներ Կատեգորիա:Մեքսիկացի սցենարիստներ Կատեգորիա:BAFTA մրցանակի դափնեկիրներ Կատեգորիա:«Ոսկե գլոբուս» մրցանակի դափնեկիրներ լավագույն սցենարի համար Կատեգորիա:Լավագույն ռեժիսոր Օսկարի մրցանակակիրներ
Դոմբուրի
Դոմբուրի (ճապ. 丼物 դոմբուրիմոնո), ճապոնական ուտեստ, որnն իր անվանումն ստացել է պասքի շնորհիվ, որի մեջ այն մատուցվում է (ճապոներենից թարգմանվում է ինչպես թաս)։ Դամբուրիի գավաթը պարունակում է երկու ստանդարտ բրնձի բաժիններ, որի վրա դնում են զանազան հավելումներ՝ միս, ձուկ, ձու, բանջարեղեններ կամ այլ խավարտ։ Իրականում համարվում է ճապոնական արագ սննդի տարբեր տեսակներից մեկը ։
Դոմբուրիի տարբեր տեսակները ունենում են իրենց անվանումները, չնայած նրանք բոլորը վերջանում են «դոն» վանկով. օրինակ, հայտնի տարատեսակը դոմբուրին հավի մսով է և ձվերով «մայր և մանուկ» անունը օյակադոն է, իսկ հարած դամբուրին՝ կացուդոն։
Թաս
Հիմնականում դոմբուրին փակվող կափարիչով խորը թաս է, մոտավորապես 15 սանտիմետր շրջանագծով։ Դոմբուրիի զանգվածը հաշվարկված է մոտավորապես բրնձի երկու լիքը չափաբաժնով ։
Պատմություն
Դոմբուրին ի հայտ է եկել Մեյդզիի դարաշրջանում, երբ ժամանակի հետ հայտնվել է «հարմարավետ սննդի» պահանջը։ Մեկ թասի մեջ խառնված սնունդը դարձավ ճապոնական ավանդական ճաշկերությների հեղափոխական փոփոխությունը, այդ իսկ պատճառով հասարակությունը միանգամից այն չընդունեց։ Սակայն ներկայումս հաշվվում է դոմբուրիի պատրաստման ավելի քան 50 տեսակ ։
Ծանոթագրություններ
Կատեգորիա:Բրնձով ուտեստներ
Deep (թատերական ստուդիա)
Deep թատերական ստուդիա (deep խորը բառից), խաղացանկային թատրոն, որն ստեղծվել է 2008 թվականին՝ Լուգանսկի մշակույթի և գեղարվեստի պետական ինստիտուտում (Ուկրաինա)։
Պատմություն
2008 թվականին Լուգանսկի երիտասարդ ռեժիսոր Ալեքսանդր Բարկարի նախաձեռնությամբ Լուգանսկի մշակույթի ու արվեստի ինստիտուտին (այժմ` ակադեմիա) կից ստեղծվել է Deep թատերական ստուդիան ։ Սրան նախորդել էր ուսանողների հետ երկամյա աշխատանքը, որի արդյունքը մի քանի ներկայացումներն էին (արդյունքում դրանք պետք է ներառվեին ստուդիայի խաղացանկում)։ Դրանցից առաջինը ստեղծվել է 2006 թվականին, հենց այն ժամանակ, երբ առաջին անգամ հնչել է «Deep թատերական ստուդիա» անունը ։ Աստիճանաբար ի հայտ է եկել ստուդիան Լուգանսկի այլ թատրոններից առանձնացնող ինքնատիպ ոճը, որը բնութագրվում էր փորձարառությամբ ու նորություններով, նոր ներկայացման մեջ նախկինում արվածներից հրաժարվելու փորձով, սուր սոցիալական ու փիլիսոփայական թեմաների վերհանմամբ, «խաղարկային թատրոնի» ոճով աշխատանքով, մինիմալիզմով ու դեկորացիաների սիմվոլիկ տարողունակությամբ։ Ստուդիան աստիճանաբար ավելի մեծ ուշադրության է արժանանում լուգանսկյան հանդիսատեսի կողմից։
Ստուդիայի դերասանները Լուգանսկի մշակույթի ու արվեստի ինստիտուտի ուսանողներն ու շրջանավարտներն են։
Ծանոթագրություններ
Կատեգորիա:Լուգանսկի թատրոններ
Ձյունե ճանապարհներ
Ձյունե ճանապարհներ (Снежные дорожки), խորհրդային նկարված մուլտիպլիկացիոն ֆիլմ, Բորիս Դյոժկինի՝ սպորտային թեմային նվիրված ֆիլմերից մեկը։ Նրա՝ ձմեռային սպորտաձևին նվիրված առաջին ֆիլմն է, որը դարձել է «Մետեոր» և «Վիմպել» թիմերի մրցույթների շարքի հիմքը։
Սյուժե
Սպորտային դպրոցի մարզիչը և պատանի դահուկորդները գնում են ձմեռային անտառում մարզվելու, որտեղ շատ բան կարող էր տեղի ունենալ։ Նրանք հանդիպում են սիրողական դահուկորդներին, որոնք  ամեն կերպ կռվելու առիթ են փնտրում և փորձում են մրցույթ կազմակերպել։ Բայց սպորտում և այլ ցանկացած գործում հաջողության հասնելու համար պետք է շատ ջանք գործադրել, պետք է սովորել և մարզվել։ Այդ պատճառով էլ արդյունքը օրնաչափ էր․ սպորտսմենները հաղթում են, իսկ սիրողական դահուկորդները ֆիլմի վերջում գնում են գրանցվելու սպորտային դպրոցում, որպեսզի սկսեն իրենց սպորտային կարիերան։
Տեսաթողարկում
Մուլտֆիլմը VHS և DVD սկավառակներով բազմիցս վերաթողարկվել է մուլտֆիլմերի՝ Լավագույն խորհրդային մուլտֆիլմեր, Studio PRO Video (1990-ական թվականներ), «Զիմուշկա-Զիմա», «Սոյուզմուլտֆիլմ»  հավաքածուներում՝
Ծանոթագրություններ
Կատեգորիա:1963 մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Խորհրդային մուլտֆիլմեր
Հայ-ադրբեջանական ռազմական բախում (մարտ, 2008)
2008 թվականի Մարտակերտի ռազմական ընդհարումները սկսել են մարտի 4-ին՝ ՀՀ նախագահական ընտրության ցույցերից անմիջապես հետո։ Այն 1994-ի Ղարաբաղյան պատերազմի զինադադարից ի վեր ամենաուժեղ կռիվն էր Արցախի և Ադրբեջանի զինված ուժերի միջև։ Ադրբեջանը, փորձելով օգտվել Հայաստանում հայտարարված արտակարգ դրությունից, հարձակում է գործել Արցախի զինված ուժերի դեմ։ Նույն օրը, Ադրբեջանի նախագահ՝ Իլհամ Ալիևը հայտարարել է, որ Ադրբեջանը պատրաստ է ուժով ետ առնելու ազատագրված հողերը և գնել է ռազմական պետքեր և փամփուշտներ։
Ռազմական ընդհարումը
Մարտի 4-ին վաղ առավոտյան Ադրբեջանի զինված ուժերը հարձակում են գործել Պաշտպանության բանակի մարտական դիրքերի ուղղությամբ Լևոնարխ գյուղի մոտ, Մարտակերտում։ Հարձակվողներին կարճ ժամանակով հաջողվել է գրավել Արցախի զինված ուժերի վերահսկողության տակ գտնվող առաջնային հենակետային դիրքեր։ Սակայն մի քանի ժամից պաշտպանական բանակի ստորաբաժանումները դրանք ետ են գրավել։ Ադրբեջանցիները փախուստի են դիմել՝ թողնելով 8 դիակ և ռազմամթերք ։ Հայերի կողմից վիրավորվել էին միայն երկուսը։ Ադրբեջանական կողմը հայտնել է միայն չորս զոհված զինվորի անուն, միաժամանակ պնդել, որ հայկական կողմը իբր տասներկու զոհ է տվել։
Հայաստանի նախագահ Ռոբերտ Քոչարյան իր ելույթում նշել էր, որ ռազմական ընդհարման ժամանակ Ադրբեջանը գործածել է հրետանի։ Հրետանի են գործածել և Պաշտպանության բանակը՝ դիրքերը ետ գրավելիս։
Տեսահոլովակներ
Կատեգորիա:Հայ-ադրբեջանական զինված ընդհարումներ Կատեգորիա:2008 Հայաստանում Կատեգորիա:2008 Ադրբեջանում
Nissan
Nissan Motor Co., Ltd. (ճապոներեն՝ 日産自動車株式会社 նիսսան ձիձոսյա կաբուսիկիգայսյա), ճապոնական ավտոարտադրող ընկերություն, աշխարհում խոշորագույններից մեկը։ Ընկերությունը հիմնադրվել է 1933 թվականին։ 2010 թվականի դրությամբ ավտոարտադրողների համաշխարհային վարկանիշում զբաղեցնում է 8-րդ տեղը (3-րդը՝ ճապոնական արտադրողների շարքում, Տոյոտայից և Հոնդայից հետո) IHS Automotive շուկայի ուսումնասիրության միջազգային ինստիտուտի վարկածով ։ Շտաբ-բնակարանը գտնվում է Յոկոհամա քաղաքում։
Պատմություն
Կորպորացիայի հիմնադրման տարեթիվը համարվում է 1933 թվականի դեկտեմբերի 26-ը, երբ «Տոբատա իմոնո» և «Նիհոն սանգե» ընկերությունների միաձուլման արդյունքում ստեղծվեց նոր ընկերություն, որը 1934 թվականի հունիսի 1-ից կրել է «Նիսսան Մոթոր» անվանումը («Նիհոն սանգե» ընկերության անվան առաջին տառերով՝ «Ճապոնական արդյունաբերություն»)։
1958 թվականին սկսվել են ավտոմեքենաների մատակարարումներն ԱՄՆ, իսկ 1964 թվականին դարձել է առաջին ճապոնական ընկերությունը, որը մտել Է ԱՄՆ-ում խոշորագույն ավտոիմպորտերների տասնյակի մեջ։ 1962 թվականին սկսվել են ավտոմեքենաների մատակարարումները Եվրոպա։
Նիսսանի առաջին արտասահմանյան հավաքման արտադրությունը բացվել է 1959 թվականին Թայվանում, 2010-ի դրությամբ արտասահմանյան արտադրությունը ծավալվել է 20 երկրներում։
1976 թվականին սեփական նավատորմի շնորհիվ Nissan-ը դարձել է աշխարհի խոշորագույն ավտոարտադրող ընկերությունը, իսկ հաջորդ տարի վաճառված ավտոմեքենաների ընդհանուր թիվը (գործունեության բոլոր տարիների ընթացքում) գերազանցել է 20 միլիոնը։ 1981 թվականին կորպորացիան համաձայնագիր է ստորագրել Volkswagen ընկերության հետ Ճապոնիայում մարդատար ավտոմեքենաների արտադրության և վաճառքի մասին։ 1992 թվականին Nissan-ին բաժին է ընկել Ճապոնական բնակչությանը պատկանող ավտոմեքենաների 17 տոկոսը ։
Վաճառք
1990-ականների կեսերին ընկերությունը զգալի ֆինանսական դժվարություններ ուներ, գործունեությունն անարդյունավետ էր, պարտքերը կազմում էին 12 մլրդ դոլար և սննկացմանը մնացել էր մի քանի շաբաթ։ Արդյունքում 1999 թվականին ընկերության բաժնետոմսերի վերահսկիչ փաթեթը վաճառվել է ֆրանսիական Ռենո (Renault). ֆրանսիական ընկերությանն է պատկանում Nissan-ի բաժնետոմսերի 44,4 տոկոսը, իսկ Nissan-ին, իր հերթին, պատկանում է Ռենոյի բաժնետոմսերի 15 տոկոսը։
Ռենոյի կողմից Նիսսանի ղեկավար նշանակված Կարլոս Գունը կարողացել է իրականացնել ընկերության վերածննդի ծրագիր (Nissan Revival Plan, NRP) և ընկերությանը դուրս բերել ճգնաժամից, ինչի արդյունքում այն մեծ տարածում է գտել Ճապոնիայում։
Սաստիկ երկրաշարժի հետևանքով կորպորացիայի Ճապոնական գործարանները փակվել են 2011 թվականի մարտի 11-23-ը, Nissan Iwaki շարժիչների արտադրության ձեռնարկությունը պարապուրդի էր մատնվել մինչեւ ապրիլի 17-ը, չի հաջողվել արտադրել շուրջ 55 հազար ավտոմեքենա։
2016 թվականի մայիսի 12-ին հայտնի է դարձել, որ Nissan-ը ձեռք է բերել Ճապոնիայից մեկ այլ արտադրողի՝ Mitsubishi Motors Corporation-ի բաժնետոմսերի 34 տոկոսը և նրա հետ նոր դաշինք է ստեղծել ։
2019 թվականի ապրիլի 8-ին ճապոնական ավտոկոնցեռնի բաժնետերերի արտահերթ ժողովում տնօրենների խորհրդից հեռացրել են Կառլոս Գոնին, որը մեղադրվել է ֆինանսական խարդախությունների մեջ, և նույն օրը բաժնետերերը որոշել են Նիսանի տնօրենների խորհրդի կազմ ընդգրկել նոր նախագահ Ռենոյին, Ժան-Դոմինիկ Սենարին ։ 2020 թվականի հունիսին Nissan ընկերությունը հայտարարել էր Datsun ապրանքանիշի օգտագործման դադարեցման մասին։ Ռուսական շուկայի մոդելները (on-DO և mi-DO) արտադրվելու էին ԱվտոՎԱԶ գործարանում մինչև 2020 թվականի դեկտեմբերը, որից հետո մոդելների թողարկումը կդադարեցվեր ։ 2021 մոդելային տարվանից Datsun մեքենաները կվաճառվեն Nissan մակնիշի և նոր անուններով։
2020 թվականի օգոստոսին Financial Times հեղինակավոր հրատարակությունը, վկայակոչելով իր աղբյուրներին, հայտնել էր, որ 2019 թվականի վերջին Ճապոնիայի վարչապետ Սինձո Աբեի խորհրդականները Nissan-ին առաջարկել են միավորվել Honda-ի հետ, որպեսզի բարելավեն այլ երկրներից, հատկապես Չինաստանից արտադրողների ճնշման տակ գտնվող ճապոնական ավտոարդյունաբերության դիրքերը։ Սակայն, ինչպես հաղորդվում է, երկու ընկերություններն էլ մերժել են այդ առաջարկը դեռ նախքան COVID-19 պանդեմիայի բռնկումը։
2021 թվականին Nissan կվերադարձնի շատ ավտոմեքենաների մոդելները Ռուսաստան (այդ թվում, Teana, Micra Juke):
Տարբերանշանի ստեղծման պատմություն
Խորհրդանշանի տեսքն այնպես է, կարծես ապրանքանիշի անունը շրջանակի մեջ է, որը նշանակում է աճող արև, որն էլ խորհրդանշում է անկեղծությունը։ Խորհրդանշանը նախկինում այլ էր։ Շրջանակը կարմիր էր, իսկ ընկերության անունով ուղղանկյունը կապույտ, որը նշանակել է երկինք։ Դրանով խորհրդանշանն արտահայտել է ընկերության կարգախոսը՝ «անկեղծությունը հաջողություն է բերում»։
Գործունեություն
Nissan-ը պատկանում է մի շարք մեքենաշինական ձեռնարկությունների Ճապոնիայում, Մեծ Բրիտանիայում, ԱՄՆ-ում, Մեքսիկայում, Հարավային Աֆրիկայում և այլն։
1985 թվականից ընկերության շրջանակներում գործում է NISMO-ն, որը զբաղվում է ավտոմեքենաների թյունինգով։ Բացի այդ, ընկերությունը բաժնեմաս ունի Nissan Marine-ում, որը համատեղ ձեռնարկություն է Marubeni-ի հետ, որը շարժիչներ է արտադրում մոտորանավակների համար։
2005 թվականի դրությամբ զբաղվածների ընդհանուր թիվը կազմել է շուրջ 160 հազար մարդ։
2007 ֆինանսական տարում (ավարտվել է 2008 թվականի մարտի 31-ին) ընկերությունը վաճառել է 3,77 մլն ավտոմեքենա։ Այս ժամանակահատվածում ընդհանուր եկամուտը կազմել է 10,824 տրլն իեն (94,62 մլրդ դոլար), շահույթը 482,3 մլրդ իեն (4,22 մլրդ դոլար, 2005 թվականին՝ 4,787 մլրդ դոլար)։ 2009 թվականին վաճառքները կազմել են մոտ 3,1 մլն ավտոմեքենա՝ առանց Նիսան ընկերության ռազմավարական գործընկեր Ռենոյի հաշվառման։
Սեփականատերեր և ղեկավարություն
Ընկերության բաժնետոմսերի 43,3 տոկոսը պատկանում է ֆրանսիական Ռենո (Renault) ընկերությանը։ Նախագահը և ավագ գործադիր տնօրենը Կառլոս Գոնն էր, իսկ 2019 թվականից ընկերության գլխավոր տնօրենը Թիերի Բոլորեն է, իսկ տնօրենների խորհրդի նախագահ Է դարձել Ժան Դոմինիկ Սենարը։
Ընկերության կառուցվածք
Nissan-ը նաև աշխատում է հեռահաղորդակցության, ֆինանսական ծառայությունների, տեքստիլ մեքենաշինության ոլորտներում։ Օդատիեզերական ստորաբաժանումը շարժիչներ է ստեղծում հրթիռների համար։
Նիսսանը ԽՍՀՄ-ում և Ռուսաստանում
Nissan-ը ԽՍՀՄ-ում աշխատում է 1983 թվականից, 1990 թվականին ընկերությունը ԽՍՀՄ-ում վաճառել է 2000 ավտոմեքենա ։
Իսկ 1999 թվականին, արդեն Ռուսաստանում, վաճառվում էին Almera, Patrol, Terrano II, Maxima QX, Primera և Micra մոդելները։ 2004 թվականից Մոսկվայում գործում է «Նիսսան Մոտոր ռուս ՍՊԸ»-ն՝ Nissan-ի 100% կապիտալով ։ «Նիսան Մոթոր ռուս»-ի 2011 թվականի գլխավոր տնօրենը Ֆիլիպ Սայարն էր։ 2005 թվականին ընկերությունը Ռուսաստանում վաճառել է ավելի քան 46 հազար ավտոմեքենա՝ 18 հազարով ավելի, քան 2004 թվականին, իսկ արդեն 2006 թվականին վաճառքները հասել են 75 հազար մեքենայի և այդպիսով Nissan-ը չորրորդ տեղն Է զբաղեցրել հայրենական շուկայի ավտոարտադրողների շրջանում ։
Արտադրություն Ռուսաստանում
2006 թվականի հունիսի 13-ին ընկերության նախագահ Կառլոս Տավարեսը համաձայնագիր է ստորագրել Ռուսաստանի տնտեսական զարգացման նախարարության հետ, ավտոգործարան կառուցելու մասին՝ 200 մլն դոլար ներդրումների ծավալով։ Եվ մինչև 50 հազար ավտոմեքենա մեկ տարվա ընթացքում պետք է կառուցվի Սանկտ Պետերբուրգի տակ գտնվող Կամենկա պրոմզոնում։ Շինարարությունը սկսվել է 2007 թվականի գարնանը, նոր գործարանի առաջին քարի հիմնարկեքի արարողությունը տեղի է ունեցել 2007 թվականի հուլիսի 8-ին ։ Մեքենաների թեստային հավաքումը գործարանում տեղակայվել էր 2009 թվականի սկզբին։ Գործարանի հանդիսավոր բացումը տեղի ունեցավ 2009 թվականի հունիսի 2-ին։ Նախագծային հզորությունը տարեկան 50 հազար մեքենա է։ Անձնակազմի առավելագույն թիվը՝ 750 մարդ։ Այս նախագծում ճապոնական ընկերության կողմից կատարված ընդհանուր ներդրումները կազմել են մոտ 200 մլն ԱՄՆ դոլար։
Այս գործարանում սկզբում արտադրվել է ընդամենը երկու մոդել՝ Teana և X-Trail ։ 2012 թվականի դրությամբ Սանկտ Պետերբուրգի մերձակա գործարանում սկսվել է Nissan Teana, Nissan X-Trail և Nissan Murano մոդելների արտադրությունը, 2013 թվականից՝ Տոլյատիում, նոր Nissan Almera մոդելների արտադրությունը ։
2014 թվականին «Գրանտայի» հիման վրա գործարկվել է Datsun-ի արտադրությունը Տոլյատիում՝ Renault-Nissan դաշինքի և ԱվտոՎԱԶ-ի միջև գործընկերային համաձայնագրի շրջանակներում։ 2016 թվականի դրությամբ Սանկտ Պետերբուրգի գործարանում թողարկվել են X-Trail, Qashqai, Pathfinder, Murano մոդելները։
Արտադրանք
Ռուսաստանում արտադրանքը դադարած և չմատակարարվող Նիսան մոդելները
Հիբրիդացում
«Altima Hybrid»-ը դարձել է Nissan-ի առաջին հիբրիդային մոդելը և այն նախատեսված է միայն ամերիկյան շուկայում վաճառքի համար։ Այս մոդելում օգտագործվում է 2.5 L QR25DE շարժիչը։ Հետագա մոդելներն ակնկալվում է, հիմնված կլինեն Nissan-ի սեփական տեխնոլոգիայով. Nissan-ն էլեկտրական շարժիչ և լիթիում-իոնային մարտկոց է ստեղծել 35%-ով պակաս և ավելի թեթև Toyota-ի անալոգներից, և 30%-ով ավելի էժան։ Inverter-ը 20%-ով պակաս է անալոգներից և 30%-ով ավելի էժան։ Հիբրիդների բաղադրիչների արտադրությունը նախատեսվում էր սկսել 2009 թվականին։
Մինչև 2006 թվականը Nissan-ը շուրջ 100 հիբրիդային Tino միկրոավտոբուսներ է արտադրել լիթիում իոնային մարտկոցներով՝ բենզինային անալոգներից 40%-ով թանկ գնով։ Tino-ն բենզինը սպառում է 50%-ով և կրճատում CO2 արտանետումները 50%-ով։
Էլեկտրոմոբիլներ
2009 թվականի օգոստոսի 2-ին կորպորացիան հայտարարեց առաջին սերիական էլեկտրամոբիլի արտադրության մասին, որը 2010 թվականի գարնանը ստացել է Leafs անվանումը, մեքենան սերիական է թողարկվում։ Վաճառքն ԱՄՆ-ում սկսվել է 2010 թվականի դեկտեմբերին։
Nissan-ն ավտոսպորտում
Nissan-ի հաշվին հաղթանակներ են գրանցվել 1989, 1990, 1991 և 1994 թվականներին ամերիկյան Սեբրինգում կես օր տևած մարաթոնում։
Արտաքին հղումներ
Կատեգորիա:Ճապոնական ապրանքանիշեր Կատեգորիա:NASDAQ-ում ցուցակված ընկերություններ Կատեգորիա:1933 հիմնադրված ընկերություններ
Կոնցանո
Կոնցանո  (Conzano), կոմունա Իտալիայի Պիեմոնտ մարզի Ալեսանդրիա գավառում ։
Երբ նրանք մեզ կտեսնեն
«Երբ նրանք մեզ կտեսնեն» (When They See Us), 2019 թվականի ամերիկյան մինի սերիալ, որն ստեղծել է ռեժիսոր Ավա Դյուվերնեյը Նեթֆլիքսի համար։ Սերիալի իրադարձությունները հիմնված են 1989 թվականին Միացյալ Նահանգներում տեղի ունեցած դատական քննության վրա, որը նաև անվանում են «Կենտրոնական պարկի հնգյակի» գործ։ Հետաքննության արդյունքներով դեռահաս տարիքի հինգ աֆրոամերիկացի մեղավոր են ճանաչվել 28-ամյա Թրիշա Մեյլիի բռնաբարության մեջ և դատապարտվել ազատազրկման։ 2002 թվականի դեկտեմբերին նրանցից հանվել են բոլոր մեղադրանքները ։
«Էմմի» հեռուստատեսային մրցանակի շրջանակներում սերիալն արժանացել է 11 անվանակարգի, որոնց թվում են՝ «Լավագույն մինի սերիալ», «Մինի սերիալի, ֆիլմի կամ դրամատիկական ծրագրի ռեժիսուրա», «Մինի սերիալի, ֆիլմի կամ դրամատիկական ծրագրի սցենար»։ Միաժամանակ որոշ դերասաններ առաջադրվել են որպես «Լավագույն դերասան մինի սերիալում կամ ֆիլմում», «Լավագույն դերասանուհի մինի սերիալում կամ ֆիլմում», «Երկրորդական պլանի լավագույն դերասան մինի սերիալում կամ ֆիլմում», «Երկրորդական պլանի լավագույն դերասանուհի մինի սերիալում կամ ֆիլմում» ։ «Լավագույն դերասան մինի սերիալում կամ ֆիլմում» անվանակարգում մրցանակի է արժանացել Ջարել Ջերոմը՝ Քորի Ուայզի դերի համար։
Սյուժե
Սերիալի սյուժեի հիմքում ընկած են 1989 թվականին Միացյալ Նահանգներում տեղի ունեցած իրական իրադարձություններ, երբ Յուսեֆ Սալաամը, Քևին Ռիչարդսոնը, Ռայմոնդ Սանտանը, Քորի Ուայզը և Անտրոն Մաքրեյը դատապարվել են 1989 թվականի 19-20-ի գիշերը Նյու Յորքի Կենտրոնական պարկում 28-ամյա Թրիշա Մեյլիին բռնաբարելու համար ։ Մեղավոր ճանաչված հինգ դեռահասները դատապարտվել են 6-13 տարի ազատազրկման։
Բոլոր մեղադրանքները նրանից հանվել են 2002 թվականին՝ այն բանից հետո, երբ հանցագործությունը խոստովանել է 30-ամյա Մաթիաս Ռայեսը, որն այդ պահին արդեն այլ դատական գործերի համար բանտային կալանք էր կրում։ Ռայեսի մանրամասն ցուցմունքները և ԴՆԹ-դրոշմումը հաստատել են նրա մեղավորությունը, «արդարացված հնգյակի» նկատմամբ բոլոր դատավճիռները չեղյալ են հայտարարվել ։ 2014 թվականի սեպտեմբերին հայտնի է դարձել, որ «հնգյակի» անդամները ստացել են 1 միլիարդ դոլարի չափով ռեկորդային փոխհատուցում՝ ազատազրկման յուրաքանչյուր տարվա համար ։
Սերիալի երկրորդ մասում ցույց է տրվում, թե ինչ է տեղի ունենում հերոսների հետ ազատ արձակվելուց հետո։ Հեռուստադիտողն իմանում է այն մասին, թե ինչ դժվարությունների են բախվում այն կերպարները, որոնք ստիպված են վերակառուցել իրենց հարաբերությունները հասարակության հետ, աշխատանք փնտրել և կարգավորել իրենց ֆինանսական վիճակը։
Ստեղծում
Նեթֆլիքսը սերիալի մասին հայտարարել է 2017 թվականին՝ «Կենտրոնական պարկի հնգյակ» անվամբ։ Ռեժիսոր և սցենարիստ դարձել է Ավա Դյուվերնեյը, որը նաև հանդես է եկել բեմադրող պրոդյուսերի դերում։ Մյուս բեմադրող պրոդյուսերներն են Ջեֆ Սքոլը, Ջոնաթան Քինգը, Օփրա Ուինֆրին, Ջեյն Ռոզենտալը և Բերի Ուելշը ։
2019 թվականի մարտի 1-ին Դյուվերնեյը հայտարարել է, որ սերիալը վերանվանվել է «Երբ նրանք կտեսնեն մեզ» և թողարկվելու է 2019 թվականի մարտի 1-ին։ Հայտարարությունն ուղեկցվել է սերիալի առաջին անոնսի թողարկմամբ, որն արժանացել է կինոքննադատների դրական արձագանքին ։
Դյուվերնեյը հայտնել է․ «Ես ունեմ Նեթֆլիքսի հետ բացառիկ փորձ «Տասներեքերորդը» (13TH) ֆիլմի շրջանակներում, և ես շատ ուրախ եմ շարունակել քրեական արդարադատության համակարգի ուսումնասիրությունը։ Հինգ տղամարդկանց պատմությունը, որը հայտնի է որպես «Կենտրոնական պարկի հնգյակ», ինձ ավելի քան երկու տասնամյակ հետաքրքրում է։ Նրանց ճանապարհորդության ընթացքում մենք տեսնում ենք հինգ անմեղ երիտասարդների, որոնք ամեն քայլափոխի անարդարության են բախվել՝ սկսած հարկադիր խոստովանություններից մինչև անարդարացի բանտարկություն, մինչև հրապարակային կոչերը մահապատժի ենթարկելու այն մարդուն, որը հետագայում կդառնա Միացյալ Նահանգների նախագահը» ։
2018 թվականի հուլիսին հայտնի է դարձել, որ Մայքլ Կ․ Ուիլյամսը, Վերա Ֆարմիգան, Ջոն Լեգուիզամոն, Ֆելիսիտի Հաֆմանը, Ջարել Ջերոմը և Յովան Ադեպոն միացել են սերիալի գլխավոր դերասանական կազմին ։ 2018 թվականի օգոստոսի 3-ին հայտնի է դարձել, որ Նիսի Նեշը, Աունջանուե Էլիսը, Քայլի Բանբերին, Մարշա Ստեֆանի Բլեյքը և Սթորմ Ռեյդը հրավիրված են երկրորդական դերերի համար։ Մեկ շաբաթ անց հայտարարվել է, որ Քրիս Չոկը, Իթան Հերիսը, Մարկիզ Ռոդրիգեսը, Քալեյ Հարիսը, Ֆրեդի Միարեսը, Ջասթին Քանինգհեմը և Ասանտե Բլեքը խաղալու են գլխավոր դերերը ինչպես չափահաս, այնպես էլ դեռահաս տարիքում ։ Ամսվա վերջին հայտնի է դարձել, որ Ջոշուա Ջեքսոնը, Քրիստոֆեր Ջեքսոնը, Ադեպերո Օդույեն, Օմար Դորսին, Բլեր Անդերվուդը, Ֆամկե Յանսենը, Ուիլյամ Սադլերը և Ավրորա Պերինոն նույնպես միացել են դերասանական կազմին ։
Սերիալի թողարկումից հետո դուրս է եկել հատուկ սերիա, որը կոչվում է «Օփրա Ուինֆրին ներկայացնում է «Հիմա, երբ նրանք մեզ տեսնում են»», որին մասնակցել են դերասաններ, Ավա Դյուվերնեյը և արդարացված հնգյակը, որոնց պատմություններով նկարահանվել է սերիալը ։
Քննադատություն և հասարակայնության արձագանք
Մինի սերիալը թողարկվելուց հետո հիմնականում ստացել է դրական արձագանքներ։ «Rotten Tomatoes» ֆիլմերի արձագանքների ագրեգատորում սերիալը ստացել է 96 % վարկանիշ՝ հիմնված 57 արձագանքի վրա, միջին բալը 10-ից կազմում է 8,34 (իսկ միաժամանակ հեռուստադիտողի գնահատականը` 92 %)։ Կայքում քննադատների կոնսենսուսի մասին ասվում է․ "«Ավա Դյուվերնեյը չի մեղմացրել հարվածները «Երբ նրանք մեզ կտեսնեն» սերիալի նկարահանումների ժամանակ՝ ուղիղ և բոլոր մանրամասներով պատմելով Կենտրոնական պարկի հնգյակի ապրած սարսափելի իրադարձությունների մասին՝ իր պատմության մեջ ավելացնելով մարդկության բաժինը, որը ստիպում է հանդիսատեսին վերանայել «արդարություն» հասկացությունը ամերիկյան հասարակության մեջ» ։"«The Guardian»-ից Լյուսի Մանգանը նույնպես գնահատել է մինի սերիալը՝ ասելով, որ այն «հետաքրքիր սերիալ է, արագ զարգացող սյուժեով, որտեղ քննարկվում են ոչ միայն համակարգային ռասիզմի հետևանքները, այլև բոլոր տեսակի անիրավության հետևանքները (թեև կարելի է պնդել, որ նրանք բոլորն ունեն նույն հիմնական պատճառը) այն մարդկանց համար, որոնք նման են սերիալի հիմնական հերոսներին» ։
Լինդա Ֆարենշտեյնը, որն այս գործով նախնական դատախազն է, «The Wall Street Journal»-ի համար գրված հոդվածում գրել է Նեթֆլիքսի մինի սերիալի մասին․ «[սերիալը] այնքան լի է խեղաթյուրումներով ու ստերով, որ բացահայտ կեղծիք է» ։ Նաև նշվում է, որ սերիալի թողարկումից հետո հրատարակչությունը, որի հետ Ֆարենշտեյնն աշխատել է ավելի քան 10 տարի, խզել է իր հետ պայմանագրերը, իսկ սոցիալական ցանցերում զանգվածային հալածանքների պատճառով նա ստիպված է եղել հեռանալ մի շարք բարեգործական կազմակերպություններից ։
«John E. Reid and Associates» ընկերությունը, որը ոստիկաններին սովորեցնում է հարցաքննության սեփական յուրահատուկ մեթոդաբանությունը, դատի է տվել Նեթֆլիքսին և Ավու Դյուվերնեյին՝ արդարացնելով այդ որոշումը նրանով, որ «Երբ նրանք մեզ կտեսնեն» մինի սերիալում մեթոդիկան խեղաթյուրված է և ներկայացված է որպես ցուցմունքների հարկադիր հանման միջոց։ Նրանց կարծիքով՝ դա բոլորովին չի համապատասխանում իրականությանը, իսկ մեթոդիկան ամերիկյան ոստիկաններն օգտագործում են նաև այսօր ։
Որոշ կինոքննադատներ «Երբ նրանք մեզ կտեսնեն» սերիալը համեմատում են «Չեռնոբիլ» մինի սերիալի հետ։ Ըստ «Film.ru» և «Cinemaholics» հարթակների կինոքննադատի՝ «Եթե HBO նախագիծն ուսումնասիրել է ստի գինը Չեռնոբիլի աէկի վթարի օրինակով, ապա Նեթֆլիքսի մինի սերիալը փորձում է հասկանալ անարդարության գինը։ Ցավոք, պատասխանն արդեն հայտնի է։ Կորուսյալ պատանեկությունն արժե 40 միլիոն դոլար։ Հենց այդքան է Նյու Յորքի նահանգը հինգ տղամարդու վճարել 2014 թվականին, երբ ընդունել է իր սխալը» ։
Գործով մեղադրյալները չափազանց դրական են արտահայտվել սերիալի մասին՝ գնահատելով նրա դերը իրենց պատմության, ինչպես նաև ԱՄՆ-ում ռասիզմի խնդրի, հատկապես արդարադատության ամերիկյան համակարգի շրջանակներում իրազեկվածության բարձրացման և ուշադրության գրավման գործում ։
Մկաններ
Մկանների կառուցվածքը և նշանակությունը
Մկանները հենաշարժիչ համակարգի ակտիվ մասերն են և ապահովում են շարժումների բազմազանությունը։ Մկանների շնորհիվ մարմինը պահպանում է հավասարակշռությունը, տեղաշարժվում է տարածության մեջ, իրականացնում կրծքավանդակի ու ստոծանու շարժումները, կլլման ակտը, աչքի շարժումները, ներքին օրգանների, այդ թվում՝ սրտի աշխատանքը։
Մկանները լինում են հարթ և միջաձիգ զոլավոր։ Մեր մարմնի կմախքային մկանները կազմված են միջաձիգ զոլավոր մկանային հյուսվածքից։ Չափահաս մարդու կմախքային մկանները կազմում են մարմնի զանգվածի 1/3-ը, իսկ երեխաներինը՝ 1/4-ը։ Ծերունական հասակում մկանային զանգվածի ծավալը փոքրանում է։ Մարզիկների մոտ այն կազմում է մարմնի ընդհանուր ծավալի 50 %-ը։ Մարդն ունի ավելի քան 600 մկան։ կմախքային մկանների գործունեությունը կարգավորվում է նյարդային համակարգով, նրանք զուրկ են ինքնավարությունից, որի համար կոչվում են կամային։ Մկանները հարուստ են արյունատար անոթներով, որոնք ապահովում են նրանցում ընթացող նյութափոխանակությունը։
Կմախքային մկաններն ունեն բարդ կառուցվածք։ Յուրաքանչյուր մկան կազմված է շարակցահյուսվածքային միջնաշերտով միմյանցից բաժանված բազմաթիվ խրձերից։ Արտաքինից մկանը ծածկված է ամուր թաղանթով՝ փակեղով։ Մկանախրձերում գտնվում են տարբեր երկարության մկանաթելեր։
Յուրաքանչյուր մկանաթել ունի լայնակի շերտավոր կառուցվածք, որը պայմանավորված է նրա մեջ գտնվող հարյուրավոր սպիտակուցային թելերի որոշակի դասավորությամբ։ Մկանաթելերի խրձերում լայնակի շերտավորությունն ավելի է ընդգծվում, որի համար ստացել են միջաձիգ զոլավոր մկան անունը։ Յուրաքանչյուր մկանի մոտենում են զգացող և շարժիչ նյարդաթելեր։ Մկաններն իրենց ծայրերի ջլերով ամրանում են ոսկրերին։ Որոշ դեպքերում ջլերը ներհյուսվում են մաշկի մեջ (դիմախաղի մկաններ)։ Ջիլը կազմված է ներդակազմ շարակցական հյուսվածքից, չի կծկվում և դիմանում է մեծ ծանրության, օրինակ աքիլեսյան ջիլը դիմանում է մինչև 400 կգ ծանրության։
Մկանների ֆունկցիան
Միջաձիգ զոլավոր մկանների դերն օրգանիզմում բազմազան է։ Նրանք մասնակցում են մարմնի խոռոչների և օրգանների պատերի կազմությանը (կրծքի, որովայնի խոռոչ, ըմպան, կոկորդ) ապահովում են մարմնի կեցվածքը, հավասարակշռությունը, ձայնի առաջացումը։ Միջաձիգ զոլավոր մկանները մասնակցում են շնչառական և կլլման շարժումներին, ձևավորում են դիմախաղը, ապահովում ակնաշարժ և ծամիչ ապարատի գործունեությունը։ Նրանց կծկումը կմախքի հետ միասին ապահովում է մարմնի տեղափոխությունը տարածության մեջ, ջերմության առաջացումը։
Մկանների հիմնական խմբերը
Մկանների տարբեր խմբեր բազմատեսակ ֆունկցիաներ են կատարում։ Ըստ տեղադրվածության և ֆունկցիայի մեր մարմնի մկանները բաժանվում են խմբերի՝ գլխի, մեջքի, կրծքի, որովայնի և վերջույթների։
Գլխի մկանները բաժանվում են երկու խմբի՝ դիմախաղի և ծամիչ։ Դեմքի արտահայտությունը՝ ուրախություն, վիշտ, թախիծ, զարույթ, առաջանում է դիմախաղի մկանների կծկումներով և թուլացումներով։ Այդ մկանները մասնակցում են նաև բերանի, ակնակապիճի, քթի բացվածքների փակվելուն ու բացվելուն, իրականացնում են այտերի, շրթունքների շարժումները։ Դիմախաղի մկանները մի ծայրով ամրանում են գանգոսկրին, մյուս ծայրով՝ մաշկին։ Այս մկանները համեմատաբար լավ զարգացած են մարդկանց և կապիկների մոտ։ Ծամիչ մկաններն իրականացնում են են ստորին ծնոտի շարժումները՝ վեր, վար, աջ, ձախ, առաջ և հետ։
Կրծքի մկանները մասնակցում են վերին վերջույթների և շնչառական շարժումներին։ Օրինակ կրծքի մեծ մկանը մասնակցում է վերին վերջույթների իջեցմանը և խոր շնչառությանը։
Մեջքի մկանները ստորին վերջույթների մկանների հետ միասին ապահովում են մեր մարմնի ուղղաձիգ դիրքը, իրանի շարժումները։ Մեջքի երկարությամբ դասավորված մկանների կծկման շնորհիվ իրանը կարող է հետ կորանալ։
Վերջույթների մկանները կարևոր դեր են խաղում տեղաշարժման ժամանակ, ֆիզիկական աշխատանք կատարելիս, իրենց վրա կրելով մարմնի ամբողջ ծանրությունը։ Հատկապես լավ զարգացած է սրունքի հետևի կողմում գտնվող ձկնամկանը, որը կծկվելով ոտքը ծալում է ծնկան հոդում, բարձրացնում կրունկը։ Այդ շարժումները կարևոր են վազելիս, քայլելիս։
Մկանների աշխատանքը
Մկանը կծկվելիս կատարում է մեխանիկական աշխատանք։ Մեր կատարած բազմազան շարժումները, աշխատանքային գործունեությունը պայմանավորված են մկանների աշխատանքով։ Մկանի կատարած աշխատանքի մեծությունը կախված է մկանի ուժից և նրա երկարությունից։ Որքան հաստ և երկար է մկանը, այնքան նա ուժեղ է։
Մկանի յուրաքանչյուր կծկում պահանջում է էներգիա։ Այդ էներգիայի աղբյուրն օրգանական միացությունների, գլխավորապես ածխաջրերի քայքայումն ու օքսիդացումն է։ Մկանաթելերում օրգանական նյութերը ենթարկվում են քիմիական փոխարկումների, որի օղակներում մասնակցում է թթվածինը։ Որպես արդյունք առաջանում է ածխաթթու գազ, ջուր և անջատվում է էներգիա։ Մկանների արյունատար անոթներով հոսող արյունը նրանց անընդհատ մատակարարում է օրգանական միացություններ և թթվածին, հեռացնում քայքաման արգասիքները։
Մկանների գործունության նյարդային կարգավորումը
Կմախքային մկանները նյարդավորող շարժանեյրոնները գտնվում են գլխուղեղում և ողնուղեղում։ Նրանք նյարդային ազդակներ են հաղորդում մկաններին, ապահովելով նրանց ռեֆլեքսային ռեակցիաների իրականացումը։
Կամային շարժողական գործողության բոլոր ձևերը, սկսած պարզ քայլքից մինչև ֆիզիկական ծանր աշխատանքի կատարումը, ղեկավարում են մեծ կիսագնդերի կեղևով։ Կեղևի շարժողական կենտրոնի նեյրոնների որոշ խումբ պատասխանատու է պարզ ռեֆլեքսների, մեկ այլ խումբ՝ ավելի բարդ շարժումների, իսկ երրորդները՝ նուրբ շարժումների իրականացման համար։ Կեղևի շարժողական գոտու մեծությունն ուղիղ համեմատական է ոչ թե մկանների զանգվածին, այլ շարժումների ճշտության աստիճանին։
Կեղևի շարժողական կենտրոնում համեմատաբար մեծ տեղ են զբաղեցնում ձեռքի, դեմքի, լեզվի շարժումները ղեկավարող հատվածները։ Շարժողական գործողությունների կարգավորմանը մասնակցում են նաև գլխուղեղի այլ բաժիններ (ուղեղիկ, միջին ուղեղ), սակայն իրանի և վերջույթների կոնկրետ շարժումների կատարման հրահանգները ձևավորվում են ողնուղեղում։ Նյարդերի վնասման դեպքում մկանները չեն կծկվում։
Ծալող և պարզող մկանների համաձայնեցված գործունեությունը
Քայլելիս, վազելիս կամ որևէ աշխատանք կատարելիս հոդերում տեղի ունեցող հաջորդական ծալումները և պարզումները հնարավոր են միայն ողնուղեղում և գլխուղեղում գրգռման ու արգելակման պրոցեսների հերթագայման շնորհիվ։ Օրինակ ձեռքը ծալող մկանների կծկման դեպքում առաջանում է նույն հոդը պարզող մկանների թուլացում։ Դա պայմանավորված է նրանով, որ հոդը ծալող մկանների կենտրոնի գրգռման դեպքում տեղի է ունենում պարզող մկանների կենտրոնի արգելակում։ Այսպիսով, շարժողական գործողություններ կատարելիս, ծալող և պարզող մկանների կենտրոնները գտնվում են հակադիր վիճակում։
Նորածնի մկանները չափազանց թույլ են զարգացած։ Ժամանակի ընթացքում դրանք աստիճանաբար զարգանում են և կատարում են խիստ համագործակցված շարժումներ։
Հոգնածությունը մկանային աշխատանքի ժամանակ
Մկանները երկար ժամանակ առանց հանգստի աշխատելիս աստիճանաբար կորցնում են աշխատունակությունը և հոգնում։ Մկանի աշխատունակության ժամանակավոր նվազումը, որն առաջանում է երկարատև աշխատանքի հետևանքով և վերականգնվում է հանգստից հետո, կոչվում է հոգնածություն։ Մկանի հոգնածության հիմքում ընկած են մկանում ընթացող նյութափոխանակության պրոցեսների հետևանքով միջանկյալ արգասիքների կուտակումը և էներգիական պաշարների անբավարարությունը։ Հոգնածության զարգացման պատճառ է նաև շարժողական գործունեությունը կարգավորող նյարդային կենտրոնների վիճակը։
Մկանային աշխատանքը դեպքում հոգնածությունը շուտ է վրա հասնում կծկումների մեծ ռիթմի դեպքում։ Մկանների աշխատունակությունը կախված է նաև բեռնվածության մեծությունից, որքան մեծ է բեռնվածությունը, այնքան մկանը շուտ է հոգնում։ Մկանների աշխատունակության կծկումների ռիթմի և բեռնվածության ազդեցությունն ուսումնասիրել է ռուս ֆիզիոլոգ Ի.Մ. Սեչենովը։ Նա պարզել է, որ աշխատանք կատարելիս պետք է ընտրել միջին ռիթմ և չափավոր բեռնվածություն, որպեսզի արտադրողականությունը բարձր լինի և հոգնածությունը ուշ զարգանա։ Սեչենովն իր հետազոտություններով հիմք դրեց աշխատանքի հիգենային, որի իմացությունը կարևոր նշանակություն ունի աշխատանքային պրոցեսի ճիշտ և նպատակային կազմակերպման գործում։ Մարդու աշխատունակության վրա մեծ ազդեցություն է թողնում նաև տրամադրությունը։ Հաճույքով կատարվող աշխատանքի դեպքում մարդն ուշ է հոգնում։ Եթե միևնույն շարժումը փոփոխաբար կատարվում է երկու ձեռքով, հոգնածութունն ավելի ուշ է վրա հասնում, քան նույն ռիթմով մեկ ձեռքով կատարելիս։ Պատճառն այն է, որ կծկումների միջև ընկած շրջանում մկանների աշխատունակությունը մասամբ վերականգնվում է։ Ձեռքի հոգնած մկանի աշխատունակության վերականգնումն արագանում է, եթե նրա հանգստի շրջանում աշխատանքը կատարվի մյուսի ձեռով։ Այդպիսի հանգիստը Ի.Մ.Սեչենովը անվանել է ակտիվ։
Արտաքին հղումներ
Կատեգորիա:Մկանների ֆիզիոլոգիա Կատեգորիա:Մարդու անատոմիա
Լիպնյագի (գյուղ, Գոլովանևի շրջան)
Լիպնյագի (Липняги), գյուղ Ուկրաինայի Կիրովոգրադի մարզի Գոլովանևի շրջանում։
Արտաքին հղումներ
Կատեգորիա:Ուկրաինայի Կիրովոգրադի մարզի Գոլովանևի շրջանի բնակավայրեր Կատեգորիա:Ուկրաինայի գյուղեր
Scheme
Scheme՝ ֆունկցիոնալ ծրագրավորման լեզու է։ Ծրագրավորման LISP լեզուների ընտանիքի ամենահայտնի ներկայացուցիչներից մեկը։ Ստեղծվել է Մասաչուսեթսի տեխնոլոգիական ինստիտուտում Գ․ Սթիլի (G․ L. Steele) և Ջ․ Սասմենի (G․ Sussman) կողմից, 1970-ականների կեսերին։
Շարահյուսությունը
Scheme լեզուն ստեղծելիս հեղինակները հիմնական շեշտադրումը կատարել են լեզվի պարզության և մինիմալիստության վրա։ Լեզուն իր շարահյուսությունն ուղղակիորեն ժառանգել է դասական LISP լեզվից։ Ծրագրերը և տվյալները ներկայացվում են S-արտահայտություններով (S-expression)՝ կլոր փակագծերի մեջ վերցրած ցուցակներով, որոնց առաջին տարրը գործողությունն է (oeprator), իսկ հաջորդները, եթե այդպիսիք առկա են, գործողության արգումենտները։ Օրինակ, հետևյալ արտահայտության մեջ, -ը օբյեկտների հավասարությունը ստուգող գործողությունն է, իսկ   և   սիմվոլները՝ նրա արգումենտները․
Ֆունկցիայի սահմանումը
Scheme լեզվում ֆունկցիան կարելի է փոխանցել որպես մեկ այլ ֆունկցիայի արգումենտ կամ ֆունկցիան կարելի է վերադարձնել որպես հաշվարկման արժեք (այս դեպքում ընդունված է ասել, որ ֆունկցիան առաջին դասի օբյեկտ է)։ Ֆունկցիաները սահմանվում են  օպերատորով։ Սրա առաջին արգումենտը մի ցուցակ է, որը պարունակում է սահմանվող ֆունկցիայի անունն ու պարամետրերը, իսկ հաջորդ արգումենտնրը կազմում են ֆունկցիայի մարմինը։ Օրինակ, հայտնի «Hello, world!» ծրագիրը Scheme լեզվով կունենա այսպիսի տեսք․
Անանուն ֆունկցիա
Անանուն ֆունկցիաները սահմանվում են  օպերատորով։  -ի առաջին արգումենտը ֆունկցիայի պարամետրերի ցուցակն է, իսկ հաջորդները՝ ֆունկցիայի մարմինը կազմող արտահայտությունները։ Օրինակ, ֆունկցիան, որը ողջունում է տրված անունով մարդուն, սահմանվում է հետևյալ կերպ․
Քանի որ ֆունկցիան առաջին դասի օբյեկտ է, ֊ի միջոցով սահմանված անանուն ֆունկցիան կարելի է   օպերատորով կապել որևէ սիմվոլի և ստանալ անվանված ֆունկցիա։ Այսպես․
Խան (Բերկրի-Աբաղայի գավառ)
Խան, գյուղ Արևմտյան Հայաստանում, Վանի վիլայեթի Բերկրիի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Պրոստ AP02
Բոլիդ Պրոստ AP02 (Prost AP02), ի նախագծած մրցարշավային ավտոմեքենան է։ Ստեղծված է Ֆորմուլա 1 դասի աշխարհի չեմպիոնատների մրցավազքերին մասնակցելու համար։ Նախագծվել և ստեղծվել է 1999 թվականի մրցարշավին մասնակցելու համար ։
Ծանոթագրություններ
Կատեգորիա:Ֆորմուլա 1
Լոկոտոկ (գյուղ, Նովոգորոդսկի շրջան)
Լոկոտոկ (Локоток), գյուղ Ռուսաստանի, Նովգորոդի մարզի Նովոգորոդսկի շրջանի կազմում։
Բնակչությունը 2011 թվականին գրանցված տվյալներով կազմում էր 4 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նովգորոդի մարզի Նովոգորոդսկի շրջանի բնակավայրեր
Կահկվա (գյուղ, Միկիտամյաե շրջան)
Կահկվա (Kahkva), գյուղ Էստոնիայի Պիլվամաա նահանգի Միկիտամյաե շրջանում։
Կեղծ խոտային չրխկան
Կեղծ խոտային չրխկան, չրխկանների ընդանիքին պատկանող միջատ։ Գրանցված է Հայաստանի Հանրապետության Կարմիր գրքում։
Կահկվա (գյուղ, Միկիտամյաե շրջան)
2011 թվականի տվյալներով գյուղում բնակվում էր 49 մարդ։
Կեղծ խոտային չրխկան
Նկարագրություն
6-8,3 մմ մարմնի երկարությամբ փոքր չափի բզեզ է՝ սև մարմնով, կարմիր առաջնամեջքով, մուգ դարչնագույն վերջույթներով։ Մարմնի վերին մասի մազիկները երկգույն են, խառը, ներքևի մասինը` միագույն, բաց գունավորված ։
Կահկվա (գյուղ, Միկիտամյաե շրջան)
Արտաքին հղումներ
Կատեգորիա:Էստոնիայի Պիլվամաա նահանգի Միկիտամյաե շրջանի բնակավայրեր Կատեգորիա:Էստոնիայի գյուղեր
Կեղծ խոտային չրխկան
Տարածվածություն
Հայաստանի էնդեմիկ տեսակ է։ Հայաստանում տարածված էր Երևան քաղաքում, սակայն հիմա անհետացել է։ Ներկայումս հանդիպում է Գողթ գյուղի շրջանում՝ Գեղարդի վանքի մոտ (Կոտայք մարզ), Եղեգնաձոր քաղաքի և Արենի գյուի մոտակայքում (Վայոց ձորի մարզ), ինչպես նաև «Խոսրովի անտառ» պետական արգելոցում ։
Էկոլոգիա
Ապրում են չոր լեռնատափաստաններում։ Հանդիպում են թեթև հողերով տարածքներում, որտեղ հունիս-հուլիս ամիսներին խոտածածկի վրա հավանաբար կատարվում է թրթուրների զարգացումը։
Կենսաբանական առանձնահատկությունները հայտնի չեն ։
Պահպանություն
Սահմանական արեալով հազվագյուտ տեսակ է, որը Բնության պահպանության միջազգային միության Կարմիր ցուցակի չափորոշիչներով գնահատվում է որպես վտանգված տեսակ։ Հազվադեպ է հանդիպում, հայտնի են ոչ բազմաքանակ նմուշներ։
Թվաքանակի փոփոխության միտումները պարզված չեն։
Վտանգման հիմնական գործոններից է խոպան հողերի յուրացումը։
Պահպանվում են «Խոսրավի անտառ» պետաական արգելոցում ։
Ծանոթագրություններ
Կատեգորիա:Չրխկաններ Կատեգորիա:Միջատներ Կատեգորիա:Վտանգված տեսակներ Կատեգորիա:ՀՀ Կարմիր գրքում գրանցված կենդանիներ
Ռժավեց (գյուղ, Զադոնսկի շրջան)
Ռժավեց (Ржавец), գյուղ Ռուսաստանի Լիպեցկի մարզի Զադոնսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Զադոնսկի շրջանի բնակավայրեր
Ծովասար
Տնտեսություն
Բնակչությունը զբաղվում է անասնապահությամբ, հացահատիկի, կարտոֆիլի մշակությամբ և արտագնա աշխատանքով հիմնականում դեպի Ռուսաստանի Դաշնություն։
Ծանոթագրություններ
Կատեգորիա:Գեղարքունիքի մարզի բնակավայրեր Կատեգորիա:Գեղարքունիքի մարզի գյուղեր Կատեգորիա:Գեղարքունիք գավառի բնակավայրեր
Աստերոիդների ցանկ (192601-192700)
Աստերոիդների ցանկ (192501-192600) * Աստերոիդների ցանկ * Աստերոիդների ցանկ (192701-192800)
|} Աստերոիդների ցանկ (192501-192600) * Աստերոիդների ցանկ * Աստերոիդների ցանկ (192701-192800)
Կոստա Վեսկովատո
Կոստա Վեսկովատո  (Costa Vescovato), կոմունա Իտալիայի Պիեմոնտ մարզի Ալեսանդրիա գավառում ։
Բնակչությունը կազմում է 361 մարդ (2008)։ Բնակչության խտությունը՝ 47 մարդ/կմ²։ Տարածքը կազմում է 8 կմ²։ Փոստային ինդեքս՝ 15050։ Հեռախոսային կոդ՝ 0131։
Երաժշտական գործիքագիտություն
Երաժշտական գործիքագիտություն, գիտություն երաժշտական գործիքների կառուցվածքի, ձայնային (ակուստիկական) և արտահայտչական հատկանիշների ու նրանց դասակարգման մասին, ընդգրկում է նաև դրանց զարգացման պատմությունը։ Գործիքագիտությունն առնչվում է երաժշտական ձայնագիտության, գործիքաշինության, երաժշտագիտության և ազգագրության հետ։ Որպես երաժշտագիտության ինքնուրույն բնագավառ ձևավորվել է 19-րդ դարի 2-րդ կեսին։
Կատեգորիա:Երաժշտական գործիքներ Կատեգորիա:Երաժշտության տեսություն
Բարի Սարդո
Բարի Սարդո (Barisardo), կոմունա Իտալիայում, գտնվում է Սարդինիա մարզի Օլիաստրա գավառում։
Բնակչությունը 3871 մարդ, բնակչության խտությունը 103,14 կմ²։ Զբաղեցնում է 37,53 կմ² տարածք։ Փոստային ինդեքս՝ 8042։ Հեռախոսային կոդ՝ 0782։
Բնակչության հովանավոր սուրբ համարվում է Բեատա Վերջինե դել Մոնսերատոն։ Ամեն տարի տոնը նշվում է սեպտեմբերի 8-ին։
Կատեգորիա:Իտալիայի բնակավայրեր
Արփադ Էլո
Արփադ Էլո (Arpad Elo իրականում՝ Արփադ Իմրե Էլո, Élő Árpád Imre, ), հունգարական ծագմամբ ամերիկացի ֆիզիկոս, ով հայտնի է դարձել շնորհիվ իր ստեղծած խաղացողների անհատական ​​գործակիցների (վարկանիշների) հաշվարկման համակարգի («Էլո վարկանիշ»), որն օգտագործվել է շախմատում և գոյում։ Վիսկոնսինի շախմատի ութակի չեմպիոն, ազգային վարպետ։ 1935-1937 թվականներին եղել է ԱՄՆ շախմատի ֆեդերացիայի հիմնադիրներից մեկը և դրա նախագահը։ 1972-1980 թվականներին եղել է ՖԻԴԵ-ի որակավորման հանձնաժողովի քարտուղարը, Մարկետի համալսարանի պրոֆեսոր։
Կենսագրություն
Արփադ Իմրե Էլոն ծնվել է 1903 թվականի օգոստոսի 25-ին Ավստրո-Հունգարական կայսրությունում՝ գյուղացու ընտանիքում։ Տաս տարեկան հասակում՝ նա ծնողների հետ արտագաղթել է ԱՄՆ, որտեղ սկսել է հետաքրքրվել շախմատով։ Դպրոցից հետո ընդունվել է Չիկագոյի համալսարան։ 1935 թվականին՝ համալսարանն ավարտելուց հետո, դարձել է Մարկետի կաթոլիկ համալսարանի ֆիզիկայի և աստղագիտության պրոֆեսորը։ Նույն թվականին նա գլխավորել է Ամերիկայի շախմատի ֆեդերացիայի ղեկավարի պաշտոնը՝ ծառայելով մինչև 1939 թվականը, երբ այն միացել է շախմատի ազգային ֆեդերացիայի հետ՝ ստեղծելով Միացյալ Նահանգների շախմատի ֆեդերացիա, որտեղ Էլոն մինչև 1976 թվականը շարունակել է իր գործունեությունը որպես կազմակերպիչ տարբեր պաշտոններում ։
Վարչական աշխատանքներ կատարելուց և ֆիզիկա դասավանդելուց բացի, Էլոն մասնակցում էր նաև պաշտոնական մրցումների՝ լինելով շատ ուժեղ սիրողական շախմատիստ։ Նա երկու ոչ ոքի ունի 1938 թվականի AVRO մրցաշարի հաղթող (Պ․Կերեսի հետ միասին) Ռուբեն Ֆայնի հետ ունեցած խաղից, ով հրավիրվել էր մասնակցելու աշխարհի չեմպիոնի հավակնորդների առաջնության 1948 թվականի մրցաշարին։ 1957 թվականին, մասնակցելով Արևմտյան պետությունների առաջնությանը, Էլոն խաղատախտակի մոտ հանդիպել է 14-ամյա Ռոբերտ Ֆիշերի հետ (խաղն ավարտվել է աշխարհի ապագա չեմպիոնի հաղթանակով) ։
1988 թվականին պրոֆեսոր Արփադ Էլոն ընդգրկվել է Միացյալ Նահանգների շախմատի ֆեդերացիայի Փառքի սրահում։ Էլոն մահացել է 1992 թվականի նոյեմբերի 5-ին՝ Վիսկոնսինում։
Էլո համակարգ
1959 թվականին, Միացյալ Նահանգների շախմատի ֆեդերացիայի այն ժամանակվա նախագահ Ջերրի Սպեննի (Jerry Spann) խնդրանքով, պրոֆեսոր Էլոն ներառվել է անհատական ​​գործակիցների համակարգը վերանայող և բարելավող հանձնաժողովի կազմում, որն օգտագործվել է ֆեդերացիայի կողմից` խաղացողների համեմատական ​​ուժը գնահատելու համար։ Այս համակարգը տառապել է մի շարք էական թերություններից, մասնավորապես, դա թույլ էր տալիս մրցաշարի բոլոր խաղերում պարտված շախմատիստին բարձրացնել իր վարկանիշը և հակառակը, երբեմն հանգեցրել է խաղացողի անհատական ​​գործակիցի անկմանը, որն ավարտել է մրցումը 100% արդյունքով։ Արփադ Էլոյի գաղափարներն օգտագործվել են որպես նոր, վիճակագրորեն ավելի ճիշտ համակարգի հիմք, որը հիմնված է սպասվող արդյունքի հաշվարկման վրա՝ կախված մրցույթի մասնակիցների հարաբերական ուժից ։
Էլոյի համակարգն ընդունվել է Միացյալ Նահանգների շախմատի ֆեդերացիայի կողմից 1960 թվականին, իսկ շախմատի միջազգային ֆեդերացիայի (ՖԻԴԵ) կողմից՝ 1970 թվականին։ Համակարգը բավականին պարզ էր՝ առանց համակարգչային տեխնոլոգիաների հաշվարկներ իրականացնելու համար, որն այդ տարիներին դեռ շատ անկատար էր։ Չնայած առաջին գրպանի հաշվիչների հայտնվելուց հետո՝ Արփադ Էլոն, ով ի սկզբանե անձամբ էր հաշվարկում բոլոր շախմատիստների վարկանիշերը, սկսել է օգտագործել այս տեխնիկական նորությունն իր աշխատանքում։ 15 տարի շարունակ Էլոն գլխավորել է ՖԻԴԵ-ի որակավորման հանձնաժողովը ։
Ինքը` Էլոն, հորդորում էր համընդհանուր նշանակություն չտալ իր ստեղծած համակարգին։ «Հաճախ մարդիկ, ովքեր վիճակագրական մեթոդների բնույթին և սահմանափակումներին այնքան էլ ծանոթ չեն, վարկանիշներից չափազանց շատ են սպասումներ ունենում։ Վարկանիշը տալիս է միայն հաջողության համեմատություն, ոչ ավել և ոչ պակաս… Յուրաքանչյուր առանձին շախմատիստի վարկանիշը կարելի է որոշել՝ այն համեմատելով ալիքների մեջ օրորվող կարթի լոգանի դիրքի հետ, որը կապված է ձկնորսական գավազանին ու քամուց տատանվում է», — գրել է նա 1962 թվականինին Chess Life ամսագրի հոդվածում ։
Գրականություն
Шахматы: энциклопедический словарь / гл. ред. А. Е. Карпов. — М.: Советская энциклопедия, 1990. — С. 508. — 621 с. — 100 000 экз. — ISBN 5-85270-005-3.
Արտաքին հղումներ
Կատեգորիա:Ամերիկացի շախմատիստներ Կատեգորիա:Ամերիկացի ֆիզիկոսներ Կատեգորիա:Ամերիկացի գյուտարարներ
Նովոալեկսանդրովկա (այլ կիրառումներ)
Նովոալեկսանդրովկա, կարող է վերաբերել՝
Կահկվա (գյուղ, Օռավա շրջան)
Կահկվա (Kahkva), գյուղ Էստոնիայի Պիլվամաա նահանգի Օռավա շրջանում։
2011 թվականի տվյալներով գյուղում բնակվում էր 16 մարդ։
Արտաքին հղումներ
Կատեգորիա:Էստոնիայի Պիլվամաա նահանգի Օռավա շրջանի բնակավայրեր Կատեգորիա:Էստոնիայի գյուղեր
Լիպովենկոե
Լիպովենկոե (Липовеньке), գյուղ Ուկրաինայի Կիրովոգրադի մարզի Գոլովանևի շրջանում։
Արտաքին հղումներ
Կատեգորիա:Ուկրաինայի Կիրովոգրադի մարզի Գոլովանևի շրջանի բնակավայրեր Կատեգորիա:Ուկրաինայի գյուղեր Կատեգորիա:1713 թվականին հիմնադրված բնակավայրեր
Լոկտևո (գյուղ, Դուխովշչինսկի շրջան)
Լոկտևո (Локтево), գյուղ Ռուսաստանի, Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 41 մարդ։
(5353) 1989 YT
(5353) , աստերոիդ աստերոիդների հիմնական գոտում։ Հայտնաբերվել է 1989 թվականի դեկտեմբերի 20-ին Յոսիակի Օշիմայի կողմից Գեկկոյում ։
Միջին հեռավորությունը Արեգակից կազմում է 2,567034 ա. մ., առավելագույնը մոտենում է 1,8179 ա. մ. հեռավորության վրա և հեռանում 3,3162 ա. մ. ։ Արեգակի շուրջ մեկ ամբողջական պտույտ է կատարում 1502,26 երկրային օրվա ընթացքում, իր ուղեծրով շարժվելով միջինում 0,239638 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,85° անկյուն։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Յոսիակի Օշիմայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ռժավեց (գյուղ, Ելնինսկի շրջան)
Ռժավեց (Ржавец), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 16 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ելնինսկի շրջանի բնակավայրեր
Նովոալեկսեևկա (այլ կիրառումներ)
Նովոալեկսեևկա, կարող է վերաբերել՝
Գոդավարի
Գոդավարի, Գոդի (गोदावरी), գետ Հնդկաստանում։ Երկարությունը 1450 կիլոմետր է, ավազանը՝ 290 հազար կիլոմետր2՝․ Սկիզբ է առնում Արևմտյան Գաթերի արևելյան լանջերից, կտրում Դեկանի սարահարթը և թափվում Բենգալյան ծոց։ Նավարկելի է միջին հոսանքում և դելտայում։ Գոդավարի ափին է Ռաջամանդրի քաղաքը։
Դրավիդյան լեզուներում գետը կոչվում է Գոդի, որը կապվում է թելուգու լեզվի գոդե «սահման» բառի հետ։ Այսպիսով անվանումը ունի նախահնդեվրոպական ծագում և նշանակում է «սահմանային գետ» ։
Ծանոթագրություններ
Կատեգորիա:Հնդկաստանի գետեր
Գրիգոլ Աբաշիձե
Գրիգոլ Գրիգորիի Աբաշիձե (გრიგოლ გრიგოლის ძე აბაშიძე, ), վրացի խորհրդային բանաստեղծ։ ԽՄԿԿ անդամ 1944 թվականից, Վրաստանի սովետական գրողների միության վարչության առաջին քարտուղար 1967 թվականից։
Բանաստեղծությունների առաջին ժողովածուն հրատարակել է 1938 թվականին։ Պատկերել է սովետական մարդկանց մարտական սխրագործությունները («Թշնամիներ», 1941, «Տանկերի մենամարտ», 1941, «Անպարտելի Կովկաս», 1943)։ «Հարավային սահմանի վրա» (1949) և «Լենինը Սամգորիում» (1950) բանաստեղծությունների շարքերում (ՍՍՀՄ պետական մրցանակ, 1951) գովերգել է ժողովուրդների բարեկամությունը, հայրենասիրությունը։ «Լեգենդ առաջին թբիլիսցիների մասին» (1959) պոեմը նվիրված է վրաց մայրաքաղաքի հիմնադրման պատմությանը։ Արձակ գործերից հայտնի է «Լաշարելա» (1957) պատմավեպը։ Մահացել է 1994 թվականի հուլիսի 29-ին Թբիլիսիում։